**PROSES ASESU RHENT (2022)**

Ar ôl i Tai Teg greu rhestr fer ar gyfer eiddo, rydym wedyn yn gwahodd yr ymgeisydd/ymgeiswyr sydd yn gyntaf ar y rhestr fer i ddarparu dogfennau er mwyn i ni eu hasesu. Rydym hefyd yn gofyn i’r ail ymgeisydd ar y rhestr fer ddarparu eu dogfennau i fod wrth gefn. Mae rhestr lawn o’r dogfennau angenrheidiol wedi ei nodi o dan y tab ‘Proses Tai Teg’ ar ein safle we.

Fel rhan o’r broses, bydd Tai Teg yn gwirio’r canlynol:-

1. **INCWM**

* Gwirio eich incwm yn erbyn yr wybodaeth a nodir ar eich ffurflen gais:
  + Incwm o gyflogaeth/hunangyflogaeth (3 mis/12 wythnos o slipiau cyflog neu 3 blynedd o ffurflenni treth (SA302))
  + P60 am y flwyddyn blaenorol
  + Lwfans gofalwr
  + Budd-dal plant
  + Lwfans byw i’r anabl
  + Taliad annibyniaeth bersonol
  + Credydau Treth, fel credydau treth gwaith
  + Credydau cynhwysol – gan gynnwys yr elfen tai (dim i Rhentu i Brynu)
  + Cynhaliaeth plant – ni fyddai angen cadarnhad cyfreithiol. Byddwn yn derbyn y taliad hwn os yw’n aml ac yn cael ei nodi yn y datganiad banc.
  + Pensiwn y wladwriaeth a phreifat – rhentu y unig.
  + Ni ddylai cynilion fod yn fwy na £16,000 os yn ymgeisio am eiddo rent canolraddol.

Mae angen i’ch incwm fod o fewn yr isafswm incwm sydd wedi ei nodi gan y Gymdeithas Dai a nodir y wybodaeth yma ar hysbyseb yr eiddo.

1. **CYSYLLTIAD LLEOL**

* Penderfynu a oes gan yr ymgeisydd/ymgeiswyr gysylltiad lleol fel y nodi’r yn hysbyseb yr eiddo. Bydd angen darparu tystiolaeth e.e. biliau cartref/datganiadau banc/cofrestr etholiadol
* Penderfynu bod gan yr ymgeisydd/ymgeiswyr ddinasyddiaeth Brydeinig neu UE/AEE neu fod ganddynt ganiatâd amhenodol i aros yn y DU.

1. **MAINT Y TEULU**

* Rydym yn ystyried maint y teulu yn ôl maint yr eiddo h.y. byddai teulu â 2/3 o blant yn cael blaenoriaeth ar gyfer tŷ 3 ystafell wely gan y gallech fod yn destun treth ystafell wely os yn tan feddiannu.
* Os yn prynu, caniateir i chi gael un ystafell wely yn fwy na’r angen.

1. **BLAENDAL**

* Byddwn yn gwneud yn siŵr bod gennych fis o flaendal a mis o rent ar gael e.e. gwybodaeth ariannol yn eich cyfrif banc neu llythyr gan aelod teulu yn tystio eu bod yn rhoi’r arian fel rhodd i chi.

1. **GWARIANT**

* Rydym yn cymryd i ystyriaeth rai ffigyrau penodol ar gyfer treth cyngor, trydan, costau'r cartref, trwydded teledu, yswiriant tŷ, dillad, ac yn rhoi swm penodol ar gyfer arian i’w gynilo ac arian argyfwng.
* Rydym yn edrych drwy ddatganiad banc yr ymgeisydd/ymgeiswyr am y 3 mis diwethaf i adnabod unrhyw wariant misol hanfodol fel yswiriant car, cost ffôn symudol, benthyciadau, cardiau credyd/siop a/neu unrhyw ddyledion eraill fel `*Individual Voluntary Agreement’* (IVAs) yn ogystal a unrhyw arian sy’n cael ei drosglwyddo o un cyfrif i’r llall i neud siŵr ein bod yn gweld yr holl gyfrifon sydd gan yr ymgeisydd.

1. **FFACTORAU ERAILL RYDYN NI’N EU HYSTYRIED.**

* Mae’n bosib na fydd yr eiddo wedi ei garpedu, felly bydd rhaid ystyried a oes gennych arian i dalu am garped i’r eiddo.
* Os mai’r eiddo yma yw eich cartref cyntaf, bydd angen ystyried a oes gennych ddigon o arian i brynu dodrefn a nwyddau gwyn.

**Ar ôl cwblhau asesiad ariannol ac ystyried eich anghenion, byddwn yn gwirio a oes gennych ddigon o incwm ar ôl bob mis i dalu'r rhent a thâl gwasanaeth ar gyfer yr eiddo penodol yr ydych wedi gwneud cais amdano.**

**PROSES ASESU - PRYNU (2022)**

Ar ôl i Tai Teg greu rhestr fer ar gyfer eiddo, rydym wedyn yn gwahodd yr ymgeisydd/ymgeiswyr sydd yn gyntaf ar y rhestr fer i ddarparu dogfennau er mwyn i ni eu hasesu. Rydym hefyd yn gofyn i’r ail ymgeisydd ar y rhestr fer ddarparu eu dogfennau i fod wrth gefn. Mae rhestr lawn o’r dogfennau angenrheidiol wedi ei nodi o dan y tab ‘Proses Tai Teg’ ar ein safle we.

Fel rhan o’r broses, bydd Tai Teg yn gwirio’r canlynol:-

1. **INCWM**

* Incwm o gyflogaeth/hunangyflogaeth
* 3 mis/12 wythnos o slipiau cyflog neu 3 blwyddyn o ffurflenni treth (SA302)
* Budd-dal plant
* Credydau treth gwaith
* Cynhaliaeth plant – ni fyddai angen cadarnhad cyfreithiol. Byddwn yn derbyn y taliad hwn os yw’n aml ac yn cael ei nodi yn y datganiad banc.

1. **CYSYLLTIAD LLEOL**

* Byddwn yn penderfynu a oes gan yr ymgeisydd/ymgeiswyr gysylltiad lleol sydd wedi ei nodi yn yr hysbyseb eiddo.

1. **BLAENDAL/CYNILION**

* Gwirio os oes gan yr ymgeisydd dystiolaeth o flaendal/cynilion (rhwng 5% a 20% yn ddibynnol ar y cwmni morgais) yn eu cyfrif banc, neu lythyr gan aelod teulu yn rhoi’r blaendal fel rhodd.

1. **MORGAIS**

* Rydym angen prawf o forgais mewn egwyddor, a byddwn hefyd yn ystyried hyd y morgais a gynigir yn ogystal a chyfrifo ad-daliadau morgais gan ddefnyddio cyfraddau llog 3.9% a 5%.

1. **GWARIANT**

* Rydym yn defnyddio ffigyrau penodol ar gyfer: treth cyngor, trydan, costau'r cartref, trwydded teledu, yswiriant tŷ, dillad, cynilion ac argyfwng.
* Rydym yn edrych trwy ddatganiad banc yr ymgeisydd/ymgeiswyr am y 3 mis diwethaf i ddarganfod unrhyw wariant misol hanfodol fel yswiriant car, cost ffôn symudol, benthyciadau, cardiau credyd/siop a/neu unrhyw ddyledion eraill fel “*Individual Voluntary Agreement*” (IVAs). yn ogystal a unrhyw arian sy’n cael ei drosglwyddo o un cyfrif i’r llall i neud siŵr ein bod yn gweld yr holl gyfrifon sydd gan yr ymgeisydd.

1. **FFACTORAU ERAILL RYDYN NI’N EU HYSTYRIED.**

* Mae’n bosib na fydd yr eiddo wedi ei garpedu, felly bydd rhaid ystyried a oes gennych arian i dalu am garped i’r eiddo.
* Os mai’r eiddo yma yw eich cartref cyntaf, bydd angen ystyried a oes gennych ddigon o arian i brynu dodrefn a nwyddau gwyn.

Ar ôl cwblhau asesiad ariannol ac ystyried eich anghenion, byddwn yn gwirio a oes gennych ddigon o incwm ar ôl bob mis i dalu'r morgais a thâl gwasanaeth (os yn berthnasol) ar gyfer yr eiddo penodol yr ydych wedi gwneud cais amdano.